Die Another Day

Die Another Day (2003) (bahasa Melayu harafiah Mati Di Hari Lain ) merupakan filem pengitipan yang kedua puluh dalam siri James Bond, dan filem keempat dan terakhir yang dibintangi oleh Pierce Brosnan sebagai ejen MI6 fiksyen James Bond. Filem ini menjejak Bond ketika dia memimpin misi ke Korea Utara, di mana dia dikhianati dan, selepas kelihatan seperti membunuh kolonel penyangak Korea Utara, ditangkap dan dipenjarakan. Lebih setahun kemudian Bond dibebaskan sebagai sebahagian daripada pertukaran tahanan. Menyimpulkan bahawa seseorang dalam kerajaan British mengkhianati-nya, dia cuba untuk mendapatkan penebusan dengan mengesan pengkhianat dan membunuh seorang ejen Korea Utara yang dia percaya terbabit dalam penyeksaan dirinya.

Die Another Day, dihasilkan oleh Michael G. Wilson dan Barbara Brokoli, dan diarahkan oleh Lee Tamahori, menandakan ulang tahun ke-40 francais James Bond. Siri ini bermula pada tahun 1963 dengan Sean Connery berlakon sebagai Bond dalam filem Dr. No. Die Another Day memasukkan rujukan pada setiap filem-filem sebelumnya.

Filem ini menerima ulasan bercampur-campur. Sesetengah pengkritik memuji karya Lee Tamahori, manakala yang lain mengkritik banyak penggunaan imej janaan komputer dalam filem itu, yang didapati kurang meyakinkan dan mengganggu plot filem itu. Walau bagaimanapun, Die Another Day merupakan filem James Bond pendapatan tertinggi pada masa itu jika tidak diambil kira kesan inflasi.

Pelakon
Filem Die Another Day ini turut disertai oleh beberapa orang pelakon terkenal, antaranya adalah Pierce Brosnan, Halle Berry, Rosamund Pike.

 Pierce Brosnan sebagai  James Bond 007, agen MI6.
 Halle Berry sebagai Giacinta 'Jinx' Johnson, seorang agen NSA 
 Toby Stephens sebagai Gustav Graves, seorang uasahawan British, ego lain bagi Kolonel Moon.
 Rosamund Pike sebagai Miranda Frost, agen MI6 menyamar dan agen talam dua muka
 Rick Yune sebagai Zao, pengganas Korea Utara, pernah bekerja untuk Moon.
 Judi Dench sebagai M, ketua MI6.
 Will Yun Lee sebagai Kolonel Moon, kolonel tentera Korea Utara liar, yang kemudiannya menggunakan ego lain.
 Kenneth Tsang sebagai Jeneral Moon, bapa Kolonel Moon.
 John Cleese sebagai Q, Kuartermaster dan persenjataan MI6.
 Colin Salmon sebagai Charles Robinson, salah seorang kaki-tangan M berpangkat.
 Ho Yi sebagai manager hotel dan agen khas China Mr Chang. Pada lakaran awal skrip, ia adalah Wai Lin (Michelle Yeoh) yang membantu Bond di Hong Kong, tetapi idea tersebut ditinggalkan dan Chang dicipta bagi menggantikannya. 
 Rachel Grant sebagai Peaceful Fountains of Desire, agen China yang bekerja dengan Mr. Chang, menyamar sebagai pengurut.
 Emilio Echevarría sebagai Raoul, pengurus kilang cerut Havana, dan agen pendam British.
 Samantha Bond sebagai Miss Moneypenny, setiausaha M.
 Michael Gorevoy sebagai Vladimir Popov, pakar sains peribadi Gustav Graves
 Lawrence Makoare sebagai Mr. Kil, salah seorang orang suruhan Gustav Graves.
 Michael Madsen sebagai Damian Falco, penyelia Jinx di NSA.
 Joaquin Martinez sebagai pekerja kilang cerut yang berusia.
 Madonna sebagai Verity (kemunculan semula)

Ringkasan 
James Bond dihantar bagi menyiasat mengenai hubungan antara pengganas Korea Utara dan pedagang berlian yang membiayai pembangunan senjata angkasa antarabangsa.

Rujukan

Pautan luar 

 
 
 
 

Die Another Day
Die Another Day
Die Another Day